open-index/open-wikipedia-markdown huggingface dataset:
Amazing Stories

**Amazing Stories** ("**אמייזינג סטוריז**", מילולית: סיפורים מדהימים) הוא כתב עת אמריקאי למדע בדיוני היוצא לאור מאז שנת 1926. זהו כתב העת הראשון שהוקדש כל כולו לסוגת המדע הבדיוני, ואשר הבדיל אותה מיתר סוגות הספרות הזולה. לאמייזינג סטוריז הייתה השפעה עצומה על כל תחום המדע הבדיוני, בכך שיצר קשר בין חובבי המדע הבדיוני - קוראים וכותבים (באמצעות טור המכתבים למערכת), ופתח פתח לתעשייה שלמה שהתפתחה עקב הופעתו.

כתב העת החל את דרכו כירחון, ובמהלך השנים השתנו מדי פעם מועדי הופעתו לדו-ירחון ואף לרבעון. החל מיוני 2012 אמייזונג סטוריז מופיע ככתב עת מקוון. לכל אורך שנותיו נאבקו המוציאים לאור על רווחיותו, תוך שישה חילופי בעלות.

בין הסופרים שיצירותיהם התפרסמו לראשונה באמייזינג סטוריז ג'ון קמפבל, אייזק אסימוב, הווארד פאסט, אורסולה לה גווין, רוג'ר זילאזני ותומאס מ. דיש.
## לקריאה נוספת
* Ashley, Mike: **The Time Machines: The Story of the Science Fiction Pulp Magazines from the Beginning to 1950**, 3 vol. Liverpool: Liverpool UP, 2000–2007.

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:מדע בדיוני
קטגוריה:כתבי עת ספרותיים
קטגוריה:ארצות הברית: כתבי עת
קטגוריה:כתבי עת באנגלית
מיליצה מנדיץ'

**מיליצה מנדיץ**' (בסרבית: **Милица Мандић**; 6 בדצמבר 1991, בלגרד, הרפובליקה הפדרלית הסוציאליסטית של יוגוסלביה) היא לוחמת טאקוונדו סרבית, אלופה אולימפית (לונדון 2012, טוקיו 2020) ואלופת העולם (2017).

## קריירה ספורטיבית
בשנת 2008, זכתה מנדיץ' במדליית ארד באליפות העולם לנוער בטאקוונדו. בשנת 2011, השתתפה באליפות העולם בטאקוונדו  שנערכה בדרום קוריאה, בה זכתה במדליית ארד. בשנת 2012, זכתה במדליית כסף באליפות אירופה בטאקוונדו  שנערכה במנצ'סטר, אנגליה. באותה השנה, השתתפה במשחקים האולימפיים בלונדון וזכתה במדליית זהב לאחר שהביסה את אן קרולין גראף  הצרפתייה בתוצאה 7–9. בכך הפכה מיליצה לאזרח הסרבי הראשון שזוכה במדליית זהב אולימפית (עבור סרביה כמדינה עצמאית). בשנת 2013 נבחרה להיכלל, ביחד עם מאמנה דראגן יוביץ', בהיכל התהילה של הטאקוונדו בטקס שנערך בלוס אנג'לס. בשנת 2014, זכתה במדליית זהב בתחרות הגרנד פרי בטאקוונדו . בשנת 2016, זכתה במדליית כסף באליפות אירופה. באותה השנה השתתפה באולימפיאדת ריו דה ז'ניירו, אולם הודחה ברבע הגמר לאחר שהפסידה לביאנקה ווקדן  הבריטית. בשנת 2017, זכתה במדליית זהב באליפות העולם . באולימפיאדת טוקיו שנערכה בשנת 2021, זכתה במדליית זהב אולימפית לאחר שהביסה בגמר את הדרום-קוריאנית לי דה-בין .

## ראו גם
* סרביה במשחקים האולימפיים

## קישורים חיצוניים

* 
* 

## הערות שוליים

קטגוריה:אלופות אולימפיות: טאקוונדו
קטגוריה:משתתפות אולימפיאדת לונדון (2012)
קטגוריה:משתתפות אולימפיאדת ריו דה ז'ניירו (2016)
קטגוריה:מדליסטים אולימפיים סרבים
קטגוריה:ספורטאיות סרביות
קטגוריה:לוחמות טאקוונדו באולימפיאדת טוקיו (2020)
קטגוריה:ילידות 1991
Till Forever Falls Apart

**Till Forever Falls Apart** (בעברית: **עד שהנצח יתמוטט**) הוא סינגל של הזמרת-יוצרת האמריקאית אש בהשתתפות הזמר-יוצר האמריקאי פיניאס או'קונל. השיר יצא לאור ב-2 במרץ 2021, על ידי חברת התקליטים "Mom + Pop", כסינגל השני מתוך אלבום הבכורה שלה *[[Ashlyn]]*

## רקע וקידום
בעת ההכרזה על השיר, אמרה אש כי "Till Forever Falls Apart" הוא אחד השירים האהובים עליה בהשתתפות אחד האנשים האהובים עליה. "אם למדתי משהו מ'Moral of the Story', זה שקבלת האמת הקשה מנחמת באופן מוזר." אש סיפרה כי "פיניאס הוא אחד האנשים המוכשרים ביותר שאני מכירה, והולם להוציא את השיר הזה עם מישהו שאני כה אוהבת. אני בת מזל שהכרתי אותו ואני מקווה שלעולם לא אאבד אותו." פיניאס הגיב על דבריה ואמר כי אש היא בעיניו "אומנית נצחית". "המוזיקה שלה תהיה רלוונטית וחשובה גם בעוד כ-30 שנה. יצירת מוזיקה איתה תמיד הייתה בשבילי הדרך להרחיב את הידידות שלנו."

ב-3 במרץ 2021, ביצעו אש ופיניאס או'קונל את השיר בתוכנית "ג'ימי קימל לייב!".

## וידאו קליפ
הווידאו קליפ המלא של השיר הועלה לערוץ היוטיוב של אש ב-2 במרץ 2021. הקליפ בוים על ידי סם בנט. בקליפ ניתן לראות את אשלין ריי וילסון ופיניאס או'קונל במדבר בקליפורניה בו הם רוקדים ב"סגנון סווינג וינטאג' סלוניים" בהשראת ג'ינג'ר רוג'רס.

## קרדיטים וצוות
כל הקרדיטים שלהלן לקוחים מ-טיידל.
* אשלין ריי וילסון – שירה, כתיבה
* פיניאס או'קונל – שירה, כתיבה, הפקה
* לירוי קלאמפיט – כתיבה, הפקה
* ג'ון גרינהאם – הנדסה (מוזיקלית)
* מני מרוקווין – מיקסינג

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי פיניאס או'קונל
קטגוריה:שירים באנגלית
קטגוריה:שירים שנכתבו על ידי פיניאס או'קונל
קטגוריה:שירים שנכתבו על ידי לירוי קלמפיט
קטגוריה:שירים שהופקו על ידי פיניאס או'קונל
אדי סיבריאן

**אדוארד קרל סיבריאן** (באנגלית: **Edward Carl Cibrian**; נולד ב-16 ביוני 1973) הוא שחקן קולנוע וטלוויזיה אמריקאי.

## ביוגרפיה
סיבריאן, בן יחיד, נולד בברבנק, קליפורניה. אמו, הורטנסיה (לבית באלאגר), היא מנהלת משרד, ואביו קרל סיבריאן, בנקאי. שני הוריו של סיבריאן הם מקובה. משפחת אביו היגרה מקובה לארצות הברית לאחר שפידל קסטרו עלה לשלטון בשנת 1959. משפחת אמו עזבה את קובה כשלוש שנים לאחר מכן. בהמשך נפגשו הוריו של סיבריאן בקליפורניה.

## קריירה
סיבריאן כיכב באופרות הסבון "צעירים חסרי מנוח" בתפקיד מאט קלארק, "סנסט ביץ'" בתפקיד קול דשאנל ובסדרות "" בתפקיד ג'סי קרדוזה, "משמרת שלישית" ככבאי מניו יורק, ג'ימי דוהרטי, "פלישה" וכשומר הפארק באוורגליידס ראסל וארון. הוא גם התארח בסדרות, "הצלצול הגואל", "סברינה המכשפה הצעירה", "מחשבות פליליות" ו"בוורלי הילס 90210". הוא שיחק בסרטי קולנוע, בין היתר בסרט "לטרוף את החיים" משנת 1998 לצד דני דה ויטו, יחידה במינה משנת 1999 ו"המערה" משנת 2005.

בנוסף למשחק, הוא היה סולן בלהקת הבנים 3Deep בין השנים 1998–2001, יחד עם חברו ועמיתו לסדרה "צעירים חסרי מנוח" ג'ושוע מורו והזמר הקנדי סי. ג'יי היוהר.

בשנת 2006 הצטרף סיבריאן לצוות השחקנים הקבוע של סדרת הטלוויזיה "נעלמים" באמצע העונה. הסדרה בוטלה לאחר שתשעה מתוך שלושה עשר הפרקים שהופקו שודרו עם פרקים שלאחר מכן שוחררו באמצעות מייספייס. בשנה שלאחר מכן הוא לוהק לתפקיד ג'ייסון אוסטין לפיילוט של "נשות הכדורגלנים", המהדורה האמריקאית לסדרה הבריטית.

לסיבריאן היו תפקידי אורח בסדרות "סמנתה מי?", "כסף, דארלינג" ו"בטי". בשנת 2009 הצטרף לקאסט של "" כקצין מתחנת הוליווד המצטרף לצוותו של הורטיו במיאמי. החוזה שלו לא המשיך לעונת 2010–2011.

בחודש יולי 2010, שיחק בסדרת הטלוויזיה של רשת NBC, "צ'ייס".

במרץ 2011 קיבל סיבריאן את התפקיד הראשי בפיילוט של רשת NBC של "מועדון פלייבוי", סדרת טלוויזיה על מועדון הפלייבוי הראשון בשיקגו בשנת 1963. בתחילת הסדרה  בוטלה על ידי NBC לאחר שלושה פרקים בגלל רייטינג נמוך. בשנת 2016 הוא צורף לצוות השחקנים של "ד"ר רוזווד" כקפטן ריאן סלייד. בשנת 2018 הוא כיכב כחוקר הפרטי, אדי וולטיק, בסדרה "בלשית סדרתית" ברשת ABC.

## חיים אישיים
במאי 2001 התחתן סיבריאן עם ברנדי גלנוויל, דוגמנית וכוכבת טלוויזיה לשעבר. לסיבריאן וגלנוויל יש שני בנים, מייסון וג'ייק. בני הזוג הודיעו על פרידתם ביולי 2009 לאחר שנחשף שקיבריאן ניהל רומן עם זמרת מוזיקת הקאנטרי ליאן ריימס. סיבריאן וריימס הופיעו יחד בסרט "זוהר הצפון" משנת 2009. גירושיהם של סיבריאן וגלנוויל הסתיימו ב-30 בספטמבר 2010. על מערכת היחסים כתבה גלנוויל את הספר "Drinking and Tweeting: And Other Brandi Blunders".

ב-27 בדצמבר 2010 פורסם כי סיבריאן מאורס לריימס. בני הזוג נישאו ב-22 באפריל 2011 בבית פרטי בקליפורניה.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:דוגמנים אמריקאים
קטגוריה:שחקני קולנוע וטלוויזיה אמריקאים
קטגוריה:אמריקאים ממוצא קובני
קטגוריה:אמריקאים שנולדו ב-1973
מקס מלדרום

**דאנקן מקס מלדרום** (באנגלית: **Duncan Max Meldrum** ; 3 בדצמבר 1875 – 6 ביוני 1955) היה אמן ומורה אוסטרלי יליד סקוטלנד, הידוע בעיקר כמייסד הטונליזם האוסטרלי, סגנון ציור ייצוגי שהפך פופולרי במלבורן בתקופה שבין מלחמות העולם. הוא גם זכה לתהילה על עבודות הדיוקן שלו, וזכה ב היוקרתי לדיוקנאות ב-1939 וב-1940.

## ביוגרפיה

### ראשית חייו
מלדרום נולד באדינבורו, סקוטלנד, בנו של אדוארד דייוויד מלדרום, כימאי, ורעייתו כריסטין, לבית מקגלשן. המשפחה היגרה לאוסטרליה בשנת 1889. מלדרום למד ב. בשנת 1899 הוא זכה במלגה הוויקטוריאנית, במסגרתה בחר להשלים את לימודיו באמנות בפריז.  זמן קצר לאחר מכן, הוא לא היה מרוצה מהמוסכמות האקדמיות של בתי הספר בפריז. בעודו גר בצרפת הוא התחתן עם ז'אן יוג'ני ניטש, זמרת.

הוא חזר למלבורן למשפחתו בשנת 1912, שם התגורר עם הוריו ב. בשנת 1915 הוא שכר סטודיו.

### קריירה
ממוזער|מקס מלדרום, דיוקן של קפטן , 1920
הוא ניהל בסטודיו את בית הספר לציור מלדרום בין השנים 1916 ו-1926. בין תלמידיו היו קלריס בקט, ,  אוגוסט קורנלס, , ג'ון פארמר,  ו, והייתה לו השפעה ניכרת על עבודתו של חברו , שבנו ארצ'יבלד היה אז גם סטודנט בבית ספר של מלדרום. בשנים 1916–1917 נבחר לנשיא , אך עזב את התפקיד על רקע מחלוקת בשנה שלאחר מכן, מה שגרם לתלמידיו להקים קבוצה פורצת דרך - "", שנותרה פעילה בעולם האמנויות במלבורן.

#### אמנות מודרנית
למרות מנהיגותו את הקבוצה של הטונליזם האוסטרליים, שנחשבו כמבשרי המינימליזם,  יחסו של מלדרום לאמנות מודרנית היה ריאקציוני. בשנת 1937 הוא תיאר את המודרניזם כ'פראות ','גס ושפל' ו'עלול להשפיל את טעמם של ילדינו'. 

#### על אמניות
אף שנשים היו בין חסידיו, ואת אחת מהן, קלריס בקט, העריך מאוד היו לא דעות מוצקות על אי יכולתן של נשים להיות אמניות. הוא היה ביקורתי על זכייתה של נורה הייסן בפרס ארצ'יבלד בשנת 1938 ואמר: "גברים ונשים מורכבים בצורה שונה. נשים קשורות יותר לדברים הפיזיים של החיים, ולצפות מהן שיעשו דברים מסוימים באותה מידה כמו גברים זה רעיון מטורף [...] אמן גדול צריך לנסוע בדרך עצמאית. הוא נהיה גדול רק על ידי התאמצות מתמדת עד גבול כוחו. אני מאמין שחיים כאלה אינם טבעיים ובלתי אפשריים עבור נשים." 

בשנה שלאחר מכן הוא זכה בעצמו בפרס ארצ'יבלד, ושוב בשנת 1940.

## מוות
מלדרום נפטר ב־6 ביוני 1955 ב, ויקטוריה, בן 79.

## קישורים חיצוניים

## הערות שוליים

קטגוריה:ציירים אוסטרלים
קטגוריה:ילידי 1875
קטגוריה:נפטרים ב-1955
סולם יעקב (ציור, 1973)

**סולם יעקב** (צרפתית: **Échelle de Jacob**, אנגלית: **Jacob's Ladder**) הוא ציור משנת 1973 מאת הצייר היהודי צרפתי מארק שאגאל.

## תיאור
מדובר בציור שמן על קנבאס, בגודל 92 ס"מ × 73 ס"מ.

היצירה מתארת את חלום יעקב, אפיזודה המתוארת במקרא, בו מתואר חלומו של יעקב, ובו מלאכים עולים ויורדים מהארץ לשמים.
בדומה ליצירות אחרות של שאגאל, היצירה היא מסוגת האמנות הנאיבית, ומופיעים בה צבעים עזים, פשטות ילדותית לכאורה וחוסר פרופורציות.

בתמונה מתואר, בצד ימין למטה, יעקב הישן וחולם, ולצידו סולם. דמות יעקב הישן כהה מאוד, מתמזגת עם הרקע וכמעט אינה נראית. על הסולם שלוש דמויות של מלאכים בלבן, עולים או יורדים בו. שני מלאכים בצבעים כהים יותר נמצאים מעל, אחד אוחז בסולם והשני מרחף באוויר. חדי עין יכולים למצוא בציור מלאכים נוספים, וכן תזכורות אופייניות של האמן מארק שאגאל לחיי העיירה היהודית, כדוגמת תרנגול בית, בצד שמאל למטה. השמיים בציור צבועים בצבע אדום עז, שנדמה לכאורה כאש יוקדת או כדם, כאשר ניתן לפרש את המשמעויות בצורות שונות.

## גנבת הציור, מציאתו, והדיון המשפטי
הציור ״סולם יעקב״ הוצע למכירה בשנת 1996 בבית המכירות גורדון. ימים ספורים לפני המכירה, נגנב הציור. במשך כ-20 שנים לא היה ידוע מקום הימצאו. חברת הביטוח שילמה את תמורת הציור לבעלים, בסך כ־130,000 דולרים, כחצי מיליון שקלים באותה תקופה.

בשנת 2015 הלכה לעולמה אישה ירושלמית, ובני משפחתה קיבלו בירושה את תכולת הכספת השייכת לה, ובה הציור, שלא ברור כיצד הגיע לידיה. הציור לא היה מוכר להם, אך נראה לכאורה כציור של הצייר מארק שאגאל, לפי מאפייניו. נציגי המשפחה ניגשו למומחה אמנות ירושלמי כדי לברר מהו הציור, הבינו כי מדובר בציור מקורי של שאגאל, ולכן ביצירה יקרת ערך. בהמשך הבירור התגלה כי מדובר בציור הגנוב. חברת הביטוח (מקבוצת מגדל), ששילמה בשעתו על הציור הגנוב, דרשה כעת לקבל לידיה את היצירה, בעוד היורשים טענו כי ירשו את התמונה כדין, בצו ירושה, לא עברו כל עבירה, והתמונה היא רכושם. סוגיית הבעלות על הציור הובא לדיון בבית משפט השלום בתל אביב באותה שנה, 2015, שם נקבע כי התמונה אכן שייכת לחברת הביטוח, ששילמה את תמורתה המלאה. הציור הועבר מחברת הביטוח לבית המכירות תירוש. בחודש ינואר 2020 נמכר הציור לגורם פרטי בסכום של 132,000 דולר.

## קישורים חיצוניים
* הציור סולם יעקב באתר wiki-art
* מארק שאגאל – תעלומה של מעל 20 שנה, גמולב GemoLab, 1 בפברואר 2020
* מארסי אוסטר, Stolen Marc Chagall painting sells for $130,000 at auction in Israel, ג'רוזלם פוסט, 29 בינואר 2020 

## הערות שוליים

קטגוריה:ציורי שמן
קטגוריה:ציורים משנות ה-1970
קטגוריה:מארק שאגאל
קטגוריה:יעקב בציורים
Evol

**Evol** הוא אלבום האולפן הרביעי של הראפר האמריקאי פיוצ'ר. האלבום יצא לאור ב-6 בפברואר 2016, על ידי חברות התקליטים A1 רקורדינגס ופריבנדז, והופץ על ידי אפיק רקורדס. האלבום הושמע בבכורה בתוכניתו של די. ג'יי. חאלד ברדיו Beats 1, *We the Best Radio*. האלבום יצא חמישה חודשים לאחר המיקסטייפ המשותף של פיוצ'ר עם דרייק, *[[What a Time to Be Alive]]*, משנת 2015, וחודש לאחר המיקסטייפ *Purple Reign* מ-2016. האלבום הופק על ידי מטרו בומין, סאות'סייד, TM88 ודי ג'יי ספיז, בין היתר, הנוהגים לשתף פעולה עם פיוצ'ר פעמים רבות.

האלבום נתמך על ידי שני סינגלים: "Low Life" ו-"Wicked". האלבום זכה בעיקר לביקורות חיוביות ממבקרי המוזיקה והגיע היישר אל המקום הראשון במצעד הבילבורד 200. האלבום הגיע היישר אל המקום הראשון גם במצעד אלבומי ה-R&B/היפ-הופ.

## רקע והוצאה
ב-25 במרץ 2015 הוציא דה ויקנד שיר משותף עם פיוצ'ר בשם "Low Life" ב-SoundCloud. השיר הופק על ידי מטרו בומין ובן ביליונס בשיתוף דה ויקנד. מאוחר יותר, התגלה שהשיר נכלל ב-*Evol*. ב-1 במרץ 2016 יצא "Low Life" כסינגל המוביל מתוך האלבום. וידאו קליפ לשיר הוקרן לראשונה ב-MTV באותו החודש.

ב-1 בפברואר 2016, די.ג'יי חאלד הודיע כי ישמיע בבכורה את אלבומו הרביעי של פיוצ'ר בתוכנית הבכורה של *We the Best Radio* ב-Beats 1. פיוצ'ר הכריז אז על שם האלבום, תאריך צאתו ועטיפתו, וכן צייץ בנפרד את רשימת הרצועות.

## ביקורות
האלבום זכה בעיקר לביקורות חיוביות. ב-Metacritic קיבל האלבום ציון ממוצע משוקלל של 68, בהתבסס על 17 ביקורות. אתר AnyDecentMusic? העניק לאלבום ציון של 6.8 נקודות מתוך 10, בהתבסס על הערכתם לגבי הקונצנזוס הביקורתי.

## הצלחה מסחרית
*Evol* הגיע היישר אל המקום הראשון במצעד הבילבורד 200, עם 134,000 יחידות שקולות לאלבום; הוא מכר 100,000 עותקים בשבוע הראשון שלו וזכה ליותר מ-25 מיליון השמעות בסטרימינג. האלבום הוא הפרויקט השלישי של פיוצ'ר שהגיע היישר אל המקום הראשון בבילבורד 200 בשבעה חודשים. נכון למרץ 2016, האלבום נמכר ב-125,000 עותקים מקומיים. במאי 2018 זכה האלבום בתואר הפלטינה מטעם איגוד תעשיית ההקלטות האמריקאי, על מכירות של 1,000,000 יחידות בארצות הברית סך הכל.

## רשימת רצועות

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי פיוצ'ר
קטגוריה:אלבומים שהגיעו למקום הראשון במצעד הבילבורד 200
We Found It

***We Found It*** (בעברית: **מצאנו את זה**) הוא האלבום המשותף התשיעי של המזרים דולי פרטון ופורטר ווגונר, אשר יצא ב-12 בפברואר 1993 על ידי RCA ויקטור. האלבום לא זכה להצלחה בניגוד לאלבומיהם הקודמים של הצמד כאשר הגיע למקום ה-20 בלבד במצעדי אלבומי הקאנטרי האמריקאי. גם הסינגל הראשון לא זכה להצלחה בניגוד לשיריהם הקודמים של הצמד כאשר הגיע למקום ה-30 בלבד במצעד שירי הקאנטרי.

## הקלטות
הקלטות האלבום החלו ב-28 באפריל בסטודיו בי של RCA בנאשוויל, טנסי. ב-28 באפריל הקליטו השניים שני שירים לאלבום. לאחר מכן הם נפגשו שוב ב-21 וב-22 באוגוסט והקליטו שישה שירים נוספים. לאחר מכן הם נפגשו ב-29 בנובמבר ליום אחרון של ההקלטות והקליטו שיר נוסף ועוד שיר שהקליטו מחדש.

## ביקורות
בילבורד נתנו ביקורת חיובית לאלבום: "הכל חומר מקורי, שנכתב באופן אינדיבידואלי וביחד על ידי הצמד, והם מצליחים לערבב אהבה ואושר לתערובת מושלמת. חלק מהחומרים הם הטובים ביותר שלהם עד היום, וזה אומר הרבה מאוד". השירים: "I've Been Married (Just as Long as You Have)" ,"Sweet Rachel Ann" ו-"I Am Always Waiting" הם הטובים ביותר באלבום.

## רשימת רצועות

## קישורים חיצוניים

## הערות שוליים

קטגוריה:אלבומי דולי פרטון
קטגוריה:אלבומי קאנטרי
קטגוריה:אלבומים באנגלית
תומאס בוק

**תומאס בוק** (באנגלית: **Thomas Bock**; 1790 – 1855) היה אמן וצלם אנגלי-אוסטרלי. אחד האמנים המקצועיים הראשונים באוסטרליה והתפרסם בזכות דיוקנאות הקולוניסטים שלו. כבר בשנת 1843 החל לצלם והפך לאחד הצלמים המסחריים הראשונים באוסטרליה.

## ביוגרפיה
בוק נולד בסאטון קולדפילד, ברמינגהאם, אנגליה. עבד כחרט. לאחר שסיים את חניכותו עבר להתגורר בלונדון והתבסס כחרט וצייר מיניאטורות. בשנת 1817 הוענקה לבוק מדליית הכסף של חברת האמנויות והמסחר על חריטת דיוקן.

באפריל 1823, בוק נמצא אשם במתן סמים לאישה צעירה (פילגשו, שאת תינוקה רצה להפיל) ונידון לגירוש לארץ ואן דימן (טסמניה), והגיע לשם בינואר 1824 על סיפונה של הספינה "אסיה". הוא החל לעבוד בהכנת גלופות לשטרות, ולאחר מכן במשימות רשמיות של ציור דיוקנאות של עבריינים שהוצאו להורג וחרט את הלוחות בשנים 1829, 1830 ו-1835 שפורסמו על ידי ד"ר ג'יימס רוס.

עם זכייתו בחופש התמקם בוק כאחד האמנים המקצועיים הראשונים באוסטרליה והתפרסם בזכות דיוקנאות הקולוניסטים שלו. הוא הוזמן גם על ידי ליידי ג'יין פרנקלין לצייר את דיוקנאותיהם של כמה אבוריג'ינים טסמניים. הסטודיו הראשון של בוק היה בהובארט, אך מאוחר יותר הוא עבר לרחוב קמפבל, וכאן צייר את רוב דיוקנאותיו. בשנת 1843 בוק היה בסידני אך חזר להציג בתערוכת האמנות הגדולה הראשונה, שהתקיימה בהובארט בשנת 1845. רוברט הוקר דאולינג היה בין תלמידיו.

בוק צייר בצבעי שמן, צבעי מים ועפרונות צבעוניים וכן עבד כאחד הצלמים הראשונים באוסטרליה. אך לדברי הנרי אלפורט, בן זמנו של בוק, עבודות העפרון שלו היו אלה שהניבו את התוצאות המוצלחות ביותר שכן במדיום זה הוא תפס בצורה טובה את דמותו של הדיוקן. בוק היה אחד המציגים בתערוכת האמנות הגדולה הראשונה, בהובארט. עבודתו הרשמית הניבה הזמנות פרטיות, ועד למותו בהובארט, טסמניה, הוא היה צייר פורטרטים שהתמתה במיניאטורות.

כבר באוקטובר 1843 בוק קנה מצלמה דאגרוטיפ ומכשירים נילווים והפיק צילומי דיוקנאות, אשר היו מהראשונים שצולמו באוסטרליה. בוק שמר בבירור על התעניינותו בצילום כיוון שבשנת 1849 הוא פרסם כי השלים את סידוריו להוצאת דאגרוטיפים אישיים מהסטודיו שלו ברחוב קמפבל 22.

ב-18 במרץ 1855 נפטר תומאס בוק בן 65.

עם כל עבודתו הקשה, בוק מת לא עשיר, שכן ב-1 במאי 1855 נפתחה תערוכת ציוריו בחדר התערוכות בהובארט במטרה לגייס כסף לאלמנתו ומשפחתו.

בוק היה אחד המיומנים ביותר מבין האמנים המורשעים המוקדמים. עם זאת, חלק ניכר מתפוקתו הנרחבת נותרה אבודה, או לפחות לא מזוהה.

## גלריה

File:Attributed to Thomas Bock - Eliza Langhorne - Google Art Project.jpg|ילדה ובובה
File:Mathinna 1842 by Thomas Bock.jpg|ילדה ילידית
File:Thomas Bock - Mr David Barclay - Google Art Project.jpg|דיוקן דייוויד ברקלי
File:Wutapuwitja by Thomas Bock 10129094-3x4-700x933.jpg|אישה ילידית


## קישורים חיצוניים

## הערות שוליים

קטגוריה:ציירים אוסטרלים
קטגוריה:ציירים בריטים
קטגוריה:אישים שהוגלו לאוסטרליה
קטגוריה:בריטים שנולדו ב-1790
קטגוריה:בריטים שנפטרו ב-1855
פרסי האקדמיה לטלוויזיה לשנת 2020

**פרסי האקדמיה לטלוויזיה לשנת 2020** הוא טקס בו הוענקו פרסי האקדמיה הישראלית לטלוויזיה בתחום היצירה הטלוויזיונית בישראל. הטקס שודר בכאן 11 ב-11 באפריל 2021 על ידי המנחה יניב ביטון. ב-22 במרץ 2021 פורסמו המועמדים בקטגוריות השונות על ידי נדב אמבון ודפנה לוסטיג.

לקראת התחרות ערכה הנהלת האקדמיה מספר שינויים: השינוי הבולט והחשוב הוא הפרדה של עולם התוכן של הילדים והנוער. תוכן זה יזכה לתחרות נפרדת וטקס משלו בשם "תחרות פרסי הטלוויזיה לילדים ולנוער" שיתקיים לראשונה בחודש אוגוסט וישודר בערוצי ניקולדיאון.

שינויים נוספים שערכה הנהלת האקדמיה הם הוספה של מספר קטגוריות נוספות. בקטגוריות הראשיות נערכה חלוקה בין דרמה קומית לקומדיית מצבים. ובתחום הקטגוריות האישיות נוספו פרסים לשחקני ושחקניות משנה גם בדרמה וגם בקומדיה.

## זוכים ומועמדים
[150px|ממוזער|[אסי כהן,השחקן הראשי הטוב ביותר בסדרה קומית]]
[150px|ממוזער|[נועה קולר,השחקנית הראשית הטובה ביותר בסדרה קומית ותסריט בסדרה קומית]]
[150px|ממוזער|[מיקי קם,שחקנית המשנה הטובה ביותר בסדרת דרמה]]
[150px|ממוזער|[עמוס תמם,שחקן המשנה הטוב ביותר בסדרת דרמה]]
[150px|ממוזער|[אגם רודברג,שחקנית המשנה הטובה ביותר בסדרה קומית]]
[150px|ממוזער|[איתי תורג'מן,שחקן המשנה הטוב ביותר בסדרה קומית]]
[150px|ממוזער|[רועי עידן,תסריט בסדרת דרמה]]
[150px|ממוזער|[ארז דריגס,תסריט בסדרה קומית]]
[150px|ממוזער|[דני סירקין,בימוי בסדרת דרמה]]
[150px|ממוזער|[מארק אליהו,מוזיקה מקורית]]

ברשימות מטה, הזוכים בקטגוריה **מודגשים**.

### תוכניות

### משחק

### בימוי

### תסריט

### יצירה נוספת

## שיאני זכיות
### לפי תוכנית
התוכניות הבאות קיבלו זכיות מרובות בטקס:

### לפי ערוץ/גוף

## שיאני מועמדויות
### לפי תוכנית
התוכניות הבאות קיבלו מועמדויות מרובות בטקס:

### לפי ערוץ/גוף

## מגישים
* תום יער הגישה לצד ביטון את הפרס בקטגוריית שחקנית משנה בסדרת דרמה.
* מאור שוויצר ועופר חיון הגישו את הפרס בקטגוריית שחקן משנה בסדרה קומית.
* משה בר סימן טוב הגיש לצד ביטון את הפרס בקטגוריית תוכנית האקטואליה.
* יעל שרוני הגישה לצד ביטון את הפרס בקטגוריית תוכנית אירוח/תרבות.
* תם אהרון הגיש לצד ביטון את הפרס בקטגוריית תוכנית תחקירים.
* ליטל שוורץ ואביבה נגוסה הגישו את הפרס בקטגוריית תוכנית המציאות.
* רוני קובן הגיש את הפרס בקטגוריית בימוי בסדרה קומית.
* רותי ברודו וחיים כהן הגישו את הפרס בקטגוריית תוכנית הסאטירה.
* שני כהן הגישה לצד ביטון את הפרס בקטגוריית השחקן הראשי ביותר בסדרה קומית.
* תיקי דיין הגישה לצד ביטון את הפרס בקטגוריית השחקן הראשי הטוב ביותר בסדרת דרמה.
* ששון גבאי הגיש לצד ביטון את הפרס בקטגוריית בימוי בסדרת דרמה.
* אסף אמיר הגיש את הפרס בקטגוריית הסדרה העובדתית.
* יעל אלקנה ועמוס תמם הגישו את הפרס בקטגוריית קומדיית מצבים.
* חנה לסלאו הגישה לצד ביטון את פרס סדרת הדרמה הטובה ביותר.

## לזכרם
* ענת קרמין
* רמי דנון
* אריק הניג
* חנה רוט
* גליה ישי
* שלמה אלברט
* יוסף בן ישראל
* גיל תורן
* יוסי מולה
* יוסף ג'ו בראל
* אילנה צור (במאית)
* רונית קרצנר
* יהודה בארקן
* רוני פינקוביץ'
* איתי מור

## ביאורים

## הערות שוליים

## קישורים חיצוניים
* 

2020
קטגוריה:2021 בישראל
סקודה סקאלה

**סקודה סקאלה** (באנגלית: **Skoda Scala**) היא מכונית משפחתית קומפקטית בעלת חמישה מקומות, שמיוצרת על ידי סקודה משנת 2019. היא הוצגה בפתח תקווה בשנת 2018 ויצאה למכירה בישראל בשנת 2019.

הסקאלה היא מחליפת הראפיד באירופה וישראל.

## מפרט טכני
הסקאלה כוללת מנוע טורבו בנזין I3 צילנדרים בנפח 1.0 ליטרים המספק כ-115 כוחות סוס ב-5,000 סיבובים לדקה. תיבת הילוכים אוטומטית רובוטית כפולת מצמדים בעלת שבעה הילוכים. המכונית מאיצה מ-0 ל-100 קילומטרים לשעה בתוך 9.8 שניות ומגיעה למהירות מרבית של 201 קילומטרים לשעה.

## גרסאות
מלבד הגרסה הבסיסית במהלך השנים יצרה החברה שתי גרסאות נוספות. הראשונה, **סקודה סקאלה מונטה קרלו**, היא גרסה בעיצוב ספורטיבי הכוללת מנוע כמו בדגם הבסיסי. המונטה קרלו הוצגה בשנת 2019. השנייה, **סקודה סקאלה ספורט**, היא גרסת הספורט לגרסה הבסיסית. גרסה זו כוללת מנוע טורבו בנזין I4 צילנדרים בנפח 1.5 ליטרים המספק כ-150 כוחות סוס ב-5,000 סיבובים לדקה. תיבת הילוכים אוטומטית בעלת שבעה הילוכים. המכונית מאיצה מ-0 ל-100 קילומטרים לשעה בתוך 8.3 שניות ומגיעה למהירות מרבית של 219 קילומטרים לשעה. גרסת הספורט הוצגה בשנת 2020 והגיעה לישראל באותה שנה.

## מכירות בישראל

## גלריה

קובץ:Škoda Scala 2018 – Tel Aviv 02.jpg|הסקאלה מוצגת בפתח תקווה (מבט קדמי)
קובץ:Skoda Scala IMG 3563.jpg|מבט אחורי
קובץ:2019 Skoda Scala SE TDi 1.6 Side.jpg|מבט צדדי
קובץ:ŠKODA SCALA WP4.jpg|פנים


## קישורים חיצוניים

* 

## הערות שוליים

קטגוריה:מכוניות משפחתיות
קטגוריה:דגמי מכוניות שהושקו ב-2019
קטגוריה:כלי רכב המיוצרים בצ'כיה
סקאלה
Future (אלבום)

**Future** הוא אלבום האולפן החמישי של הראפר האמריקאי פיוצ'ר. האלבום יצא לאור ב-17 בפברואר 2017, על ידי חברות התקליטים A1 רקורדינגס, פריבנדז ואפיק רקורדס. האלבום מכיל הפקות של מטרו בומין, זייטובן, די.ג'יי חאלד, הביט בולי, סאות'סייד, לצד הפקות של חברים אחרים בהרכב 808 מאפיה כגון DY, פיוז, טרנטינו וטרה פאונדס. האלבום נתמך על ידי שלושה סינגלים: "Draco", "Mask Off" ו-"Extra Luv".

## רקע
האלבום האפונימי הוכרז באמצעות המדיה החברתית ב-14 בפברואר 2017. לאחר מכן המשיך פיוצ'ר בפרסום האלבום ברשתות החברתיות רגע אחרי.

## סינגלים
"Draco" יצא לאור כסינגל המוביל מתוך האלבום ב-21 בפברואר 2017. השיר הגיע לראשונה למקום ה-46 במצעד הבילבורד הוט 100.

"Mask Off" יצא כסינגל השני מתוך האלבום ב-18 באפריל 2017. השיר הגיע בשיאו למקום החמישי במצעד הבילבורד הוט 100.

"Extra Luv" יצא כסינגל השלישי מתוך האלבום ב-30 ביוני 2017, לאחר שנכלל כרצועת בונוס במהדורת הדלוקס של האלבום בסטרימינג. הסינגל מציג הופעת אורח של הראפר YG.

השיר "Used to This" בהשתתפות דרייק, שיצא בעבר כסינגל ב-4 בנובמבר 2016, נכלל גם הוא במהדורת הדלוקס.

## ביקורות
האלבום זכה לביקורות חיוביות ממבקרי המוזיקה. באתר Metacritic קיבל האלבום ציון ממוצע משוקלל של 67 מתוך 100, בהתבסס על 15 ביקורות.

## הצלחה מסחרית
האלבום הגיע היישר אל המקום הראשון במצעד הבילבורד הוט 100, עם 140,000 יחידות שקולות לאלבום, מתוכן 60,000 מכירות אלבום טהורות. האלבום היה לאלבומו הרביעי של פיוצ'ר שהגיע למקום הראשון במצעד, לאחר *[[DS2]]*, *[[What a Time to Be Alive]]* יחד עם דרייק ו-*[[Evol]]*. נכון ל-27 בספטמבר 2017, האלבום זכה ל-902,000 יחידות שקולות לאלבום. ב-14 ביולי 2017, האלבום זכה במעמד הפלטינה מטעם איגוד תעשיית ההקלטות האמריקאי, על יחידות משולבות של מיליון מכירות ויחידות שקולות לאלבום.

## רשימת רצועות

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי פיוצ'ר
קטגוריה:אלבומים באנגלית
קטגוריה:אלבומים שהופקו על ידי די ג'יי חאלד
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קורבטנקפיטן

**קורבטנקפיטן**, בקצרה: **KKpt** / ברשימות: **KK**, היא דרגת קצונה בקבוצת ההיררכיה הצבאית של הקברניטים של הצי הגרמני. 

### סימני הדרגה
סימני הדרגה של קורבטנקפיטן, המולבשים על השרוולים והכתפיים, מעל שלושה פסים זהובים (ללא הכוכב כאשר עונדים לולאות דרגה).

הדרגה מדורגת כדרגת OF-3a  בנאט"ו, והיא מקבילה למיור ב-Heer, וב-Luftwaffe. הדרגה מדורגת A13 בכללי השכר של משרד ההגנה הפדרלי והיא בכירה מדרגת קפיטן-לויטננט, כמו גם מדרגת OF-2a שטאבס-קפיטן-לויטננט.

## פולקסמרינה
בפולקסמרינה של גרמניה המזרחית **קורבטנקפיטן** הייתה הדרגה הזוטרה של קבוצת דרגות הקצינים הבכירים, המקבילה לקוד דרגת נאט"ו OF-3 גם כן. היא הייתה הדרגה המקבילה לדרגת מיור של חיל היבשה וחיל האוויר של צבא העם הלאומי.

סמל הדרגה כלל רצועת כתף ופסי שרוולים. כמו כן נענדו כותפות אשר כללו צמות כסופות מסורגות עם פס זהב אחד (כוכב) על בסיס בצבע כחול כהה.

סמל החפת הורכב משלושה פסים, ומעל כוכב ימי בעל חמש נקודות. בניגוד למסורת הצי הקיסרי-גרמני, שבה טבעות שרוולים הקיפו את החפתים התחתונים, רצועות השרוול של הפולקסמרינה הקיפו רק 40% מהחפתים.

## הצי הגרמני הקיסרי והקריגסמרינה
בצי הגרמני הקיסרי ובקריגסמרינה הייתה דרגת קורבטנקפיטן דרגת הקצונה הזוטרה של קבוצת דרגות הקצינים הבכירים. סמל הדרגה כלל כותפת ופסי שרוולים. כמו כן נענדו כותפות אשר הורכבו מצמות כסופות מסורגות על בסיס בצבע כחול כהה.

סמל השרוול מורכב משלושה פסים, ומעל כוכב ימי של חמש נקודות. טבעות השרוול הקיפו את החפתים התחתונים.

## קישורים חיצוניים

## הערות שוליים

קטגוריה:דרגות צבאיות בגרמניה
קפטן קורבטה

**קפטן קורבטה** היא דרגה בחילות ים, שפירושה פיקוד על קורבטה (ספינת מלחמה קטנה). הדרגה המקבילה לקפטן קורבטה בבריטניה, חבר העמים ובארצות הברית היא לוטננט קומנדר. בצי המלכותי הקנדי, המשתמש בדרגות דו-לשוניות, דרגת ״קפיטנה דה קורבט*״* מקבילה ללוטננט קומנדר. קפטן פריגטה היא הדרגה הבאה לאחר קפטן קורבטה.

משתמשים בולטים בדרגת קפטן קורבטה באירופה כוללים את ציי צרפת, גרמניה, איטליה, ספרד וקרואטיה. משתמשים אחרים כוללים ציים של מדינות רבות באמריקה הלטינית.

קוד הדרגה של נאט"ו הוא OF-3, התרגום הרשמי של הדרגה לפי נאט"ו STANAG 2116 משתנה בין "מפקד כיתה זוטרה" ל"מפקד "(כאשר הדרגה הבכירה הבאה מתורגמת כ"מפקד כיתה בכירה "). חלק מחברי נאט"ו מסווגים את קברניטי הקורבט שלהם כ- OF-4. *Korvettenkapitän* הוא דירוג OF3 המקביל לדרגת מיור בצבא הגרמני ובחיל האוויר הגרמני.

המקבילה הרוסית / סובייטית היא "קפטן, דרג שלישי" ( *капита́н 3-го р́анга* ).

בחיל הים הישראלי, דרגתו של מפקד קורבטה (מסדרת סער 5 או סער 6) היא סגן-אלוף.


קובץ:Grade-capt-corvette.svg|סימני *קפיטנה דה קורבט* בצי הצרפתי
קובץ:IT-Navy-OF-3.png|סמל של *capitano di corvetta* בצי האיטלקי
קובץ:RAF N F3LtCom since 2010par.svg|סמל של קברניט, דרגה 3 בצי הסובייטי
קובץ:Rf 4 - kapetan korvete.gif|סמלים של *קפטן קורבטה* (קירילית : *капетан корвете* ) בנהר משט הצבא הסרבי
קובץ:Lcdr-Can-2010.png|סמלים של סגן מפקד בחיל הים הקנדי המלכותי / *קפיטנה דה קורבט*
קובץ:Russia-navy-major.png|סמל של קברניט, דרגה 3 בצי הרוסי
קובץ:Rukav zimske odore kapetana korvete HRM.svg|סמלים של *קפטן קורבטה* בחיל הים הקרואטי
קובץ:IDF Navy sgan aluf.png|דרגת סגן-אלוף בחיל הים הישראלי


## הערות שוליים

קטגוריה:דפים עם תרגומים שלא נסקרו
Love and Music

***Love and Music*** (בעברית: **אהבה ומוזיקה**) הוא האלבום המשותף העשירי של דולי פרטון ופורטר ווגונר, אשר יצא לאור ב-2 ביולי 1973 על ידי חברת התקליטים RCA ויקטור. מתוך האלבום יצא הסינגל "If Teardrops Were Pennies", אשר הגיע למקום השמיני במצעד שירי הקאנטרי של בילבורד.

## הקלטה
הקלטות האלבום התרחשו בתאריכים 12 ו-13 בפברואר 1973 כאשר במהלך יומיים אלו הוקלטו שבעה משירי האלבום. לאחר מכן השניים חזרו שוב להקליט את האלבום ב-9 באפריל ובאותו היום השלימו את ההקלטות. השיר "In the Presence of You" הוקלט קודם לכן לאלבום אחר של השניים.

## ביקורת
האלבום קיבל ביקורות חיוביות ברובו. במגזין בילבורד נכתב: "אוסף של בלדות אהבה עם כמה מהשירים המשובחים שהזוג העקבי הזה עשה אי פעם. מלבד הסינגל ושיר נוסף, דולי ו/או פורטר כתבו כל שיר, וניכר שהם היו במצב רוח רומנטי. מוזיקת אהבה מעוצבת, עם כמה מילים נצחיות, והיא אחת שכולם ירצו. יש אפילו דקלום של דיאלוג. בדיאלוג הם אמרו כי לשמונה מתוך עשר המנגינות יש פוטנציאל להיות בסביבה במשך זמן רב. הם סיכמו בהערה לסוחרי תקליטים ואמרו כי גרסת הכיסוי שלה ללס רברט נותנת את האווירה של אלבום".

## רשימת רצועות

## קישורים חיצוניים

## הערות שוליים

קטגוריה:אלבומי דולי פרטון
קטגוריה:אלבומים באנגלית
קטגוריה:אלבומי קאנטרי
קטגוריה:אלבומי חברת RCA רקורדס
נייט ססטינה

**נתן מייקל ססטינה** (באנגלית: **Nathan Michael Sestina**; נולד ב-12 במאי 1997) הוא כדורסלן אמריקאי, המשחק בעמדת הפאוור פורוורד והסנטר במרקזפנדי דניזלי.

## קריירת תיכונים ומכללות
אביו של ססטינה, דונלד, הוא מורה לשעבר, מאמן כדורסל ואחראי אתלטיקה בתיכון קאמרון קאונטי. אימו רייצ'ל, היא גם מורה והייתה שחיינית באוניברסיטת אינדיאנה בפנסילבניה. יש לו ארבעה אחים ושני אחיו הגדולים, אנדרו וג'ייסון, שירתו בצבא ארצות הברית.

ססטינה נולד בסנט מריס שבפנסילבניה וגדל באמפוריום. בשנתו האחרונה בתיכון מחוז קמרון, ססטינה העמיד ממוצעים של 22.6 נקודות ו-14 ריבאונדים למשחק ונבחר לשחקן העונה של הליגה. הוא סיים את קריירת התיכונים שלו עם 1,703 נקודות ושיא התיכון עם 955 ריבאונדים.

ססטינה החל לשחק באוניברסיטת באקנל. בעונתו הראשונה סבל מפציעה בכתף לאחר ארבעה משחקים ופספס את שאר העונה, מה שגרם לו להפעיל על העונה חולצה אדומה שנותנת לו שנה נוספת לזכאות בקריירת המכללות. בעונתו השנייה במכללה, העמיד ססטינה ממוצעים של 4.8 נקודות ו-3.7 ריבאונדים למשחק ב-31 משחקים. בעונתו השלישית, ססטינה העמיד ממוצעים של 6.5 נקודות ו-3.9 ריבאונדים ב-14.9 דקות למשחק. בעונתו האחרונה במכללה פתח בחמישייה באופן קבוע ונהנה מעונת פריצה, כשהוא מעמיד ממוצעים של 15.8 נקודות (שישי בליגה) ו-8.5 ריבאונדים למשחק (שני בליגה), מה שהכניס אותו לחמישייה השנייה של העונה. בתום העונה הודיע כי יעבור לאוניברסיטת קנטקי בשנתו האחרונה במכללות.

במשחקו הראשון במכללה, קלע ססטינה 7 נקודות והוריד 7 ריבאונדים בניצחון 62–69 על אוניברסיטת המדינה של מישיגן אשר דורגה ראשונה בליגה. במשחקו השישי בליגה, נגד אוניברסיטת לאמר, שבר ססטינה את פרק כף היד השמאלית והחמיץ שלושה משחקים. בזמן הפציעה העמיד ססטינה ממוצעים של 7.3 נקודות ו-7.2 ריבאונדים למשחק ב-27.8 דקות למשחק. ססטינה חזר באופן רציף ב-18 בדצמבר מול אוניברסיטת יוטה ולא קלע נקודה. משחק לאחר מכן מול אוניברסיטת המדינה של אוהיו, קלע ססטינה שיא עונתי של 17 נקודות בהפסד מכללתו 65–71. ב-18 בפברואר 2020, קלע ססטינה את הנקודה ה-1,000 שלו בקריירת המכללות במהלך משחק מול אוניברסיטת מדינת לואיזיאנה בו קלע 13 נקודות. בעונתו האחרונה העמיד ססטינה ממוצעים של 5.8 נקודות ו-3.8 ריבאונדים למשחק ב-28 משחקים.

## קריירה מקצועית
ב-30 ביולי 2020, חתם ססטינה בקייב באסקט מהסופרליגה האוקראינית. ב-13 באוקטובר חתם בניז'ני נובגורוד מהליגה המאוחדת של VTB, אך בעקבות ביטול העונה עקב מגפת הקורונה, שוחרר ססטינה לפני ששותף במשחק רשמי בקבוצה.

ב-1 בדצמבר 2020, לאחר שלא נבחר בדראפט ה-NBA, חתם ססטינה על חוזה לעשרה ימים בברוקלין נטס מליגת ה-NBA. לאחר שהוחלט לא להאריך את חוזהו בקבוצה, הוא חתם בלונג איילנד נטס, קבוצת הבת של ברוקלין מליגת הפיתוח של ה-NBA.

ב-15 במרץ 2021, חתם ססטינה בהפועל חולון מהליגה הישראלית.

בעונת 2020/21 זכה עם הקבוצה באליפות הליגה הבלקנית לאחר ניצחון 75:91 על קבוצת אקדמיק פלובדיב.

## קישורים חיצוניים

## הערות שוליים

קטגוריה:כדורסלנים אמריקאים
קטגוריה:כדורסלני אוניברסיטת באקנל
קטגוריה:כדורסלני אוניברסיטת קנטקי
קטגוריה:כדורסלני לונג איילנד נטס
קטגוריה:כדורסלני הפועל חולון
קטגוריה:אמריקאים שנולדו ב-1997
מקום עבודה

**מקום עבודה** הוא מקום שבו אדם עובד לפרנסתו, וזאת בשני אופנים עיקריים: כעצמאי, או כשכיר אצל המעסיק שלו, כאשר מתנהלים יחסי עובד–מעביד. מקום כזה יכול לנוע בין משרד ביתי  לבניין משרדים גדול או בית חרושת. יש שהעבודה מתנהלת שלא במבנה, למשל עבודה בשדה חקלאי או בסלילת כבישים. ייתכן שבמקום עבודה יעבוד עובד יחיד (למשל סוחר בחנותו או פסיכולוג בקליניקה הביתית שלו) וייתכן שיעבדו מאות ואף אלפי עובדים (למשל עובדים בבית חולים או באוניברסיטה). מקום עבודה כולל לפעמים מתחם יחיד, ולפעמים הוא מתפרס על פני סניפים רבים. עבור חברות מתועשות, מקום העבודה הוא אחד מהמרחבים החברתיים החשובים ביותר, פרט לבית, המהווה "מושג מרכזי עבור מספר גופים: העובד ומשפחתו, הארגון המעסיק, לקוחות הארגון והחברה כ[מושג] שלם". פיתוח טכנולוגיות תקשורת חדשות הביא להתפתחות העבודה מרחוק, מקום עבודה שאינו ממוקם במרחב פיזי אחד.

בדרך כלל, עובד מועסק במקום עבודה על ידי מעסיק שהוא הבעלים של מקום עבודה זה, אך מתקיים גם מצב שבו עובד מועסק במקום עבודה אחד תוך כדי חילופי מעסיקים. מצב זה קורה כאשר פעילות של חברה נרכשת על ידי חברה אחרת, כך שעובדי החברה הנרכשת הופכים לעובדי החברה הרוכשת, ללא שינוי במקום עבודתם. בקרב עובדי קבלן נפוץ המצב שבו בעקבות זכייה של קבלן חדש בהתקשרות עם מזמין השירות, עובדיו של הקבלן הקודם עוברים לעבוד אצל הקבלן החדש, תוך שהם נשארים באותו מקום עבודה.

ייתכן גם מצב שבו עובד ממשיך לעבוד אצל אותו מעסיק תוך החלפה של מקום העבודה, כאשר מדובר במעסיק שלו סניפים ברחבי המדינה או ברחבי העולם, ועובדיו ניידים בין הסניפים.

## בחוקי מדינת ישראל
אחדים מדיני העבודה בישראל מתייחסים לדינמיות זו (חילופי מעסיקים באותו מקום עבודה וחילופי מקומות עבודה אצל אותו מעסיק) ובהתייחסות לזכויות הנצברות במשך תקופת העבודה הם משתמשים בביטוי "אצל אותו מעסיק או באותו מקום עבודה". במרבית חוקי מדינת ישראל שבהם מופיע המושג "מקום עבודה" לא ניתנה הגדרה שלו, אך הגדרה כזו מופיעה בחוק סמכויות מיוחדות להתמודדות עם נגיף הקורונה החדש (הוראת שעה), התש״ף–2020, שבו מוגדר מקום עבודה:
:"כל אחד מאלה:
::(1) מקום שמועסקים בו עובדים על ידי מעסיק;
::(2) מקום שנעשית בו עבודה לצורכי עסק או משלח יד;
::(3) מקום שעובד מגיע אליו במסגרת עבודתו לרבות במרחב הציבורי;"

החוק המקיף ביותר העוסק במאפייניו של מקום עבודה הוא פקודת הבטיחות בעבודה, הכולל שלל הוראות בטיחות לסוגים שונים של מקומות עבודה, וכן הוראות הנוגעות לרווחתם של העובדים, כגון הספקת מי שתייה והתקנת סידורי רחצה. בנוסף מופיעות בחוקים שונים דרישות הרלוונטיות לחוק שבו הן מופיעות:
* חוק ארגון הפיקוח על העבודה מסמיך מפקחי עבודה, שמונו על ידי שר העבודה והרווחה, "לבדוק במקום עבודה את סדרי העבודה ואת סידורי הבטיחות, הגיהות והרווחה, ובין השאר גם את המתקנים, המכונות, הציוד ותהליכי העבודה".
* חוק שוויון זכויות לאנשים עם מוגבלות מטיל על המעסיק חובה לבצע התאמות של מקום העבודה שיאפשרו קליטתו של אדם עם מוגבלות, ובלבד שאין בכך נטל כבד מדי על המעסיק.
* חוק הזכות לעבודה בישיבה ובתנאים הולמים קובע כי "מעסיק יעמיד לרשות עובד במקום העבודה מושב לעבודה" וכן "מעסיק יעמיד לרשות העובדים במקום העבודה כיסאות או ספסלים מתאימים, בעלי משענת גב, במספר מספיק ובמצב תקין, לישיבה בעת הפסקה בעבודה". החוק מפרט אמצעים שיש להעמיד לשימושו של מאבטח במקום עבודתו.
* , שהותקנו מכוח חוק סמכויות מיוחדות להתמודדות עם נגיף הקורונה החדש, קובעות כללי היגיינה שיש לשמור במקום עבודה לשם התמודדות עם מגפת הקורונה.

## לקריאה נוספת

* 


## קישורים חיצוניים

## הערות שוליים

קטגוריה:עבודה
My Tennessee Mountain Home

***My Tennessee Mountain Home*** הוא אלבום הסולו ה-11 של הזמרת דולי פרטון, אשר יצא לאור ב-2 ביולי 1973. הבית שמצולם על עטיפת האלבום וגם קרוי על שמו הוא הבית כמו התגוררה משפחתה של פרטון בשנות ה-40 של המאה ה-20 ובשנות ה-50 של המאה ה-20.

## תוכן
האלבום הוא אלבום קונספט אשר עוסק בילדותה במזרח טנסי. האלבום מתחיל בדקלום של המכתב הראשון שכתבה פרטון להוריה זמן קצר לאחר שעברה מעיירת הולדתה סביארוויל, טנסי לנאשוויל בשנת 1964. רוב השירים הם זיכרונות נעימים של את נעוריה ומשפחתה, אם כי בשיר "In the Good Old Days (When Times Were Bad)" פרטון מודה בגילוי לב שאף על פי שהיא אסירת תודה על הלקחים שהעוני בילדותה העביר לה, היא לא ממהרת לחזור על החוויה. השיר האחרון באלבום, "Down on Music Row", מספר על ימיה הראשונים ב-Music Row של נאשוויל, בניסיון להשיג חוזה תקליטים, ומודה לאלה שעזרו לה בדרך, תוך אזכור ספציפי של צ'ט אטקינס ובוב פרגוסון.

## מורשת
שיר הנושא של האלבום שימש כשיר הנושא של פארק דוליווד. בשנת 2009 שני שירים שהוקלטו עברו האלבום אך לא נכנסו אליו נכנסו לתוך מארז האלבומים שלה, *Dolly*. נוסף על כך, פרטון הקליטה מחדש את אחד מאותם שירים והכניסה אותו לאלבומה *[[Slow Dancing with the Moon]]* שיצא ב-1992.

בשנת 2007 האלבום יצא מחדש על גבי תקליטור, ובשנת 2010 סוני מיוזיק הוציאה את השיר בפעם השלישית ביחד עם עוד שני אלבומים נוספים של הזמרת.

## רשימת רצועות

## קישורים חיצוניים

## הערות שוליים

קטגוריה:אלבומי דולי פרטון
קטגוריה:אלבומים באנגלית
קטגוריה:אלבומי קונספט
קטגוריה:אלבומי קאנטרי
קטגוריה:אלבומי חברת RCA רקורדס
סן מרינו באירוויזיון הילדים

[ממוזער|250px|[מישל פרניולה בקייב (2013)]]
[ממוזער|250px|קמילה איסמעילובה ב[סופיה (2015)]]
**סן מרינו נטלה חלק בתחרות [[אירוויזיון הילדים]]** 4 פעמים, החל מהצטרפותה הראשונה ב-2013, כאשר מישל פרניולה נשלח כנציג של סן מרינו, עם השיר "O-o-O Sole intorno a me".

## היסטוריה
בשנת 2011, סן מרינו הביעה רצון להשתתף באירוויזיון הילדים 2011, אך לבסוף חזרה בה היות שלא מצאה נציג בזמן. סן מרינו הצטרפה לתחרות ב-2013, וזכתה במקום ה-10 עם 42 נקודות. את הנציג לשנה זו, בחרה באופן פנימי. ב-2014, סן מרינו בחרה את שירה באמצעות קדם בשם "Vocine nuove Castrocaro". הנציגים הנבחרים, להקת "The Peppermints", ביצעו את השיר "Breaking My Heart" על בימת התחרות, וזכו במקום ה-15 עם 21 נקודות. ב-2015, סן מרינו שלחה את קמילה איסמעילובה, עם השיר "Mirror". איסמעילובה, שהייתה חלק מהלהקה שייצגה את סן מרינו בשנה העוקבת, הגיעה למקום ה-14 עם 36 נקודות. לאחר התחרות, רשות השידור של סן מרינו הכריזה כי היא לא תשתתף באירוויזיון הילדים 2016. סן מרינו לא השתתפה באירוויזיון הילדים מאז למשך 8 שנים עד שבספטמבר 2024 הודיעה שתחזור להשתתף באירוויזיון הילדים 2024

## המבצעים והשירים שייצגו את סן מרינו באירוויזיון הילדים

## ראו גם
* סן מרינו באירוויזיון

## קישורים חיצוניים

* 

## הערות שוליים

קטגוריה:אירוויזיון הילדים לפי מדינה
שרצים

[ממוזער|250px|[כנימות עלים ניזונות מעלי מאכל ופוגעות ביבולים.]]
**שרצים** הם מזיקים שהפיצו מחלות או השמידו יבולים או בעלי חיים. מכיוון שהמונח מוגדר ביחס לפעילות אנושית, המינים הנכללים משתנים לפי האזור.

המונח נובע מהמילה הלטינית **vermis** (worm - תולעת), ובמקור שימש לפגית דמוית תולעת של חרקים מסוימים, שרבים מהם שורצים מזון. המונח שרץ נמצא במקורות כבר מהמאה ה-16 (1530–1540).

## הגדרה
המונח "שרצים" מתייחס למגוון רחב של אורגניזמים, כולל מכרסמים, תיקנים, טרמיטים, פשפשים, יתושים, חמוסים, מצנחים, סבלים, חולדות ולעיתים גם שועלים.

מבחינה היסטורית, במאה ה-16 וה-17, הביטוי שימש גם ככינוי גנאי הקשור לקבוצות אנשים שבדרך כלל נגועות בשרצים, כלומר קבצנים ונוודים, ובאופן כללי יותר עניים.

מכרסמים וחרקים נושאי מחלות הם המקרים הרגילים, אך המונח מוחל גם על בעלי חיים גדולים יותר - במיוחד טורפים קטנים - בדרך כלל משום שהם צורכים משאבים שבני אדם רואים בהם, כמו בעלי חיים וגידולים. לדוגמה: ציפורים שאוכלות יבולי דגנים ופירות. העורב האמריקאי (*Corvus brachyrhynchos*), שנוא על ידי החקלאים בגלל מניעת יבול. יונים, שהוכנסו באופן נרחב בסביבות עירוניות, נחשבות לעיתים גם לשרצים. זנים מסוימים של נחשים וארכנידים עשויים להיחשב גם לשרצים.

## הידרדרות האיזון
כל מין יכול להתפתח לשרצים אם יכנסו אותו לאזור שיש בו תנאי מחיה נוחים ומעט טורפים טבעיים. במקרים כאלה הם נתפסים כמין פולשני ובני אדם לעיתים קרובות בוחרים למלא את תפקיד הטורף כדי להגביל את הסכנה לסביבה. דוגמאות לשרצים כוללות עזים באיי גלאפגוס, ארנבים באוסטרליה או חתולים באיי הנסיך אדוארד. חולדות, עכברים ותיקנים הם שרצים עירוניים ופרבריים נפוצים.

## הממלכה המאוחדת
על פי "חוקי שרצים" של טיודור, יצורים רבים נתפסו כמתחרים על תוצרת הכפר, ופרסים שולמו על ידי הקהילה עבור פגריהם. הכרזת הדיה האדומה כשרץ הובילה לדעיכתה עד כדי הכחדה בבריטניה עד המאה ה-20. עם זאת, הדיה האדומה הוחזרה מאז לחלק גדול מסקוטלנד ולרוב אנגליה וויילס על ידי מיקומם הטרנספורטיבי של זוגות רבייה מאזורים אחרים באירופה.

## ראו גם
* טפילות
* מזיק
* עשבים שוטים

## קישורים חיצוניים

* משרד משאבי הטבע בניו ברונסוויק

## הערות שוליים

קטגוריה:מזיקים
קטגוריה:ציד
קטגוריה:בעלי חיים והאדם
קונסטנטינוס השמיני, קיסר האימפריה הביזנטית

**קונסטנטינוס השמיני פורפירוגנטוס** (ביוונית ביזנטית: **Κωνσταντῖνος Η΄ Πορφυρογέννητος**; 960 – 11 בנובמבר 1028) היה קיסר האימפריה הביזנטית בין השנים 1025–1028. קונסטנטינוס היה בנו של רומנוס השני, קיסר האימפריה הביזנטית, אחיו של בסיליוס השני בולגרוקטונוס, קיסר האימפריה הביזנטית ואבי זואי, קיסרית האימפריה הביזנטית ותאודורה, קיסרית האימפריה הביזנטית. קונסטנטינוס השמיני היה בן לשושלת המקדונית.

## ביוגרפיה
ימין|ממוזער|167x167 פיקסלים|מטבע זהב ביזנטיות מתקופת קונסטנטינוס השמיני. דיוקן קונסטנטינוס השמיני
קונסטנטינוס השמיני היה בן לשושלת המקדונית. הוריו היו רומנוס השני, קיסר האימפריה הביזנטית ואשתו, הקיסרית תיאופנו. אחיו הבכור, בסיליוס השני, היה יליד 958 והיה מבוגר ממנו בשנתיים. בעוד היה קונסטנטינוס השמיני בן 3, אביו, הקיסר רומנוס השני, נפטר בנסיבות חשודות. יורש הכתר היה גנרל רב השפעה בשורות הצבא הביזנטי, שהוכתר בתור ניקפורוס השני, קיסר האימפריה הביזנטית. ניקפורוס השני התחתן עם הקיסרית האלמנה תיאופנון ואימץ את בסיליוס השני וקונסטנטינוס השמיני בתור בניו שלו, בכך נתן להם את הגנתו.

קונסטנטינוס השמיני, בסיליוס השני וניקפורוס השני הוכתרו יחדיו בתור קיסרים שותפים של האימפריה הביזנטית אך בפועל היה ניקפורוס בעל סמכויות השלטון המלאות והיה שליט יחיד בראשה של מונרכיה אבסולוטית בכל מלבד שם. לאחר רציחתו של ניקפורוס השני בשנת 969, הקיסרית תיאופנון אפשרה לרוצחו לרשת את הכתר בתור יוחנן הראשון צימיסקס, קיסר האימפריה הביזנטית. יוחנן הראשון היה כניקפורוס השני ממקור צבאי ולאורך שלטונו הוא כקודמו שמר על מעמדם של בסיליוס השני וקונסטנטינוס השמיני.

לאחר מותו של יוחנן הראשון, בסיליוס וקונסטנטינוס נותרו בשלטון על האימפריה. הודות למדיניותו הפעלתנית, היה זה בסיליוס השני שהפך לקול המרכזי בשלטון המשותף של השניים. קונסטנטינוס לא היה מעורב כמעט ובכלל בממשל האימפריה הביזנטית עד למותו של אחיו, בסיליוס השני, ב-15 בדצמבר 1025. לקונסטנטינוס לא היה ניסיון פוליטי ומנהלי רב והותיר את רוב מעשיות השלטון בידי יועציו ומקורביו. קונסטנטינסו נפטר בשנת 1028. במותו לא היו לו בנים לרשת את הכס ולכן הכתר עבר לבתו, זואי, קיסרית האימפריה הביזנטית, ששלטה במקביל עם בעלה, רומנוס השלישי, קיסר האימפריה הביזנטית.

קונסטנטינוס היה גבוה וחינני, לעומת בסיליוס שהיה נמוך ומוצק. קונסטנטינוס נודע בתור פרש מעולה. עד שהפך לקיסר כבר הזדקן וחלה ובקושי היה יכול ללכת. עם עלייתו לשלטון המשיך קונסטנטינוס השמיני המשיך באורח חיים הדומה לזה שהיה לו לפני עלייתו במהלכו הוא עסק בעיקר חיי מותרות - ונמנע ככל האפשר מעסקי מדינה. תוך מספר חודשים, לחץ של האצולה הובילה לביטול חוקי חלוקת האדמה שקבע בסיליוס השני, דבר שהוביל לחיזוק האצולה של בעלי הנחלות באסיה הקטנה.

## ראו גם
* קיסרי האימפריה הביזנטית
* תאודורה, קיסרית האימפריה הביזנטית (המאה ה-11)
* זואי, קיסרית האימפריה הביזנטית

## קישורים חיצוניים

* 
* קונסטנטינוס השמיני, קיסר האימפריה הביזנטית, באתר העולם ההלניסטי 
* 

קטגוריה:קיסרי האימפריה הביזנטית
קטגוריה:האימפריה הביזנטית: אישים
קטגוריה:אישים שחיו במאה ה-10
קטגוריה:אישים שחיו במאה ה-11
קטגוריה:ילידי 960
קטגוריה:נפטרים ב-1028
ערדסקין

**ערדסקין** (גם: **ערדסקית** ו-**ערדסקוס**) הייתה עיירה יהודית בגליל התחתון, אשר התקיימה בתקופת בית שני, המשנה והתלמוד, ונזכרת בהקשרים שונים בספרות חז"ל.

## במקורות
העיירה נזכרת בעיקר בקשר לפועלו של רבי מאיר, אשר ישב בין היתר בעיירה זו ובעיירה טבעין הסמוכה אליה בתקופת מושב הסנהדרין באושה. כך, מובא בתוספתא המעשה הבא: .

כמו כן, מובא במקורות חז"ל מעשה הנוגע לעירוב תחומין בין העיירות טבעין וערדסקין: . מעשה זו מובא בתלמוד הבבלי ובתלמוד הירושלמי גם בגרסה הבאה: .

פירוש השם "ערדסקין" בספרות התלמודית הוא מחתות מנוקבות.

## זיהוי
את אתרה של העיירה הקדומה הוצע לזהות, על פי דמיון השם והתיאור הגאוגרפי שבמקורות, ב**ח'רבת קוסקוס** הסמוכה לקריית טבעון מצפון, ואשר נסקרה עוד בידי חוקרי הקרן הבריטית לחקר ארץ ישראל בסוף המאה ה-19.

יצחק גולדהאר וקליין הציעו לזהות את ערדסקין באל ח'רתייה, בה נמצאת היום שער העמקים. 

## לקריאה נוספת
* זאב וילנאי, **אריאל – אנציקלופדיה לידיעת ארץ ישראל**, עמ' 6009–6010.

## הערות שוליים

קטגוריה:יישובים יהודיים בארץ ישראל בתקופת בית שני
קטגוריה:יישובים יהודיים בארץ ישראל בתקופת המשנה והתלמוד
קטגוריה:ארץ ישראל ביהדות
קטגוריה:הגליל התחתון
קטגוריה:חז"ל
קטגוריה:קצרמר ארכאולוגיה
הדיוויזיה ה-334 (ורמאכט)

**דיוויזיית החי"ר 334** (בגרמנית: **334 Infanteriedivision**) הייתה דיוויזיית חי"ר של הצבא הגרמני במלחמת העולם השנייה. הדיוויזיה הוקמה בנובמבר 1942 ונכנעה לבעלות הברית בסיום המערכה בתוניסיה. במאי 1943 הוקמה מחדש על בסיס דיוויזיית **החי"ר ה-80**, שהוקמה כמה ימים לפני כן. את שארית המלחמה העבירה בחזית האיטלקית עד שנכנעה לאמריקאים.

## היסטוריה
דיוויזיית החי"ר ה-334 הוקמה בנובמבר 1942 ונשלחה לתוניסיה, שם הוכפפה לארמיית הפאנצר החמישית בניסיון לסייע לעמדות הציר בצפון אפריקה. הדיוויזיה הייתה מבודדת ונכנעה עם יחידת צרפת של וישי – לגיון אמפריאל, לכוחות הבריטים מספר ימים לפני כניעת כוחות הציר בתוניסיה.

הדיוויזיה הוקמה מחדש בצרפת ב-1943, מגורמי דיוויזיית הרגלים ה-80 רגימנט 756 הוקם מחדש כרגימנט רגלים ולא ככוח הררי. הדיוויזיה הועברה לאיטליה בסוף 1943 ונלחמה שם עד סוף המלחמה, ספגה אבדות כבדות לאורך כל התקופה ובסופו של דבר נכנעה לאמריקאים.

## פשעי מלחמה
הדיוויזיה הייתה מעורבת במספר פשעי מלחמה באיטליה בין פברואר לספטמבר 1944, עד שלושים אזרחים הוצאו להורג בכל תקרית.

## ארגון
מבנה הדיוויזיה:
* מטה
** רגימנט הגרנדירים 754
** רגימנט הגרנדירים 755
** רגימנט הגרנדירים ההררי 756
** רגימנט התותחנים 334
** גדוד הפוסליירים 334
** גדוד המהנדסים 334
** גדוד הקשר 334
** גדוד משמידי טנקים 334
** גדוד חימוש 334
** קבוצת האספקה הדיוויזיונית 334

## מפקדים
* גנרל מיור פרידריך ובר (15 בנובמבר 1942 – 15 באפריל 1943)
* גנרל מיור פריץ קראוזה (15 באפריל – 12 במאי 1943)
* גנרל חיל התותחנים היינץ ציגלר (24 במאי – 20 באוקטובר 1943)
* גנרל לויטננט ולטר שלר (20 באוקטובר – 27 בנובמבר 1943)
* גנרל לויטננט הלמוט בהלקה (1 בפברואר 1944 – אפריל 1945)

## לקריאה נוספת
* 

## קישורים חיצוניים

## הערות שוליים

תוניסיה
קטגוריה:תוניסיה במלחמת העולם השנייה
צלילי מטאל

**צלילי המטאל** (באנגלית: **Sound of Metal**) הוא סרט דרמה אמריקאי משנת 2020, בבימויו של דריוס מרדר  ובכיכובם של ריז אחמד, אוליביה קוק ופול רייסי.

הסרט מספר את סיפורו של מתופף מטאל המאבד את שמיעתו. הסרט הוקרן בבכורה עולמית בפסטיבל הסרטים הבינלאומי בטורונטו 2019 ב-6 בספטמבר 2019. יצא לצפייה ב-20 בנובמבר 2020 בפריים וידאו.

הסרט זכה לשבחי הביקורת, עם שבחים מיוחדים על הופעותיהם של אחמד ורייסי, כמו גם על עיצוב הסאונד. היה מועמד בשש קטגוריות לאוסקר ה-93, כולל פרס אוסקר לסרט הטוב ביותר, פרס אוסקר לתסריט המקורי הטוב ביותר, פרס אוסקר לשחקן הטוב ביותר עבור אחמד, פרס אוסקר לעריכה הטובה ביותר, הפסקול הטוב ביותר ופרס אוסקר לשחקן המשנה הטוב ביותר עבור רייסי וזכה בשני פרסים: פרס אוסקר לעריכה הטובה ביותר והפסקול הטוב ביותר.

## עלילה
רובן הוא מתופף ומחצית צמד המטאל בלאקגאמון, יחד עם הזמרת וחברתו לו. הם מתגוררים בקרוואן במהלך מסע הופעות ברחבי ארצות הברית. כאשר רובן מתחיל לאבד את שמיעתו, הוא ניגש לבית מרקחת ומבקש אבחון. הרוקח מפנה אותו לרופא, שמבצע בדיקת שמיעה ומגלה שרובן יכול להבין רק 20–30 אחוז מהמילים שהוא שומע וכי שמיעתו תתדרדר במהירות. יתר על כן, אף על פי ששתלי השבלול יכולים לסייע לו, עלותם אינה מכוסה בביטוח. הרופא מציע לו להימנע מחשיפה לרעשים חזקים, אך רובן ממשיך להופיע.

לו מבקשת להפסיק את ההופעות למען בריאותו ומודאגת גם מעברו כמכור לסמים. הם מקבלים המלצה להגיע למקלט כפרי עבור חירשים מחלימים, המנוהל על ידי אדם בשם ג'ו, אשר איבד את שמיעתו במלחמת וייטנאם. רובן שוהה במקלט, פוגש את שאר חברי המקלט ומסתגל למציאות החדשה. רובן מתחיל ללמוד את שפת הסימנים האמריקאית. רובן מצטרף לדיאן, מורה במקלט ומתחיל להתחבר לילדים ולשאר הקהילה.

ג'ו מציע לרובן להישאר במקום, כעובד הקהילה, אך הוא מעדיף למכור את התופים שלו וציוד המוזיקה כדי לממן את ניתוח שתלי השבלול. ג'ו מבקש בנימוס מרובן לעזוב למען אחרים בקהילה, מאחר שהמקום מנוהל סביב התפיסה שחירשות אינה נכות.

הוא נוסע לאביה של לו, שם נחגגת לכבודו מסיבה והוא מתאחד עם לו. הסרט מסתיים בעזיבת רובן עם חפציו לרחוב, שם מחליט לכבות את השתלים ולהתמזג עם השקט.

## צוות השחקנים
* ריז אחמד בתפקיד רובן סטון
* אוליביה קוק בתפקיד לו ברגר
* פול רייסי בתפקיד ג'ו
* לורן רידלוף בתפקיד דיאן

## קישורים חיצוניים
* 

* 
* 
* 
* 
* 
קטגוריה:סרטי 2020
קטגוריה:סרטי אמזון
קטגוריה:סרטי דרמה אמריקאיים
קטגוריה:סרטים אמריקאיים משנת 2020
קטגוריה:סרטים באנגלית
קטגוריה:סרטים על חירשים
קטגוריה:סרטים שיציאתם נדחתה בעקבות מגפת הקורונה
צ'ן רואולין

**צ'ן רואולין** (בסינית מפושטת: **陈若琳**; באנגלית: **Chen Ruolin**; 12 בדצמבר 1992, נאנטונג , סין) היא קופצת למים סינית, זוכת חמש מדליות זהב אולימפיות משלוש אולימפיאדות שונות (2008, 2012, 2016). נחשבת לאחת מקופצות למים הטובות ביותר בכל הזמנים.

## ביוגרפיה
צ'ן נולדה בנאנטונג , מחוז ג'יאנגסו במזרח סין. סבה וסבתה גידלו אותה. בגיל ארבע החלה להתאמן בקפיצה למים. בגיל שש שברה את זרועה במהלך קפיצה למים, ובגיל 11 הצטרפה לנבחרת הלאומית של סין בקפיצה למים.

צ'ן היא האישה קופצת למים המעוטרת ביותר בעולם, ומשנת 2006 ועד לפרישתה בשנת 2016, היא זכתה במדליות זהב בקפיצה סינכרונית מפלטפורמה קשיחה מ-10 מטר בכל התחרויות החשובות, לרבות אליפויות העולם וגביע העולם. בשנת 2008, בגיל 15, זכתה בשתי מדליות זהב באולימפיאדת בייג'ינג בקפיצה מפלטפורמה קשיחה מ-10 מטר ובקפיצה סינכרונית מפלטפורמה קשיחה מ-10 מטר ביחד עם קופצת המים הסינית, ואנג שין . בשנת 2010, זכתה בתואר קופצת למים של השנה  מטעם פדרציית השחייה הבינלאומית. באולימפיאדת לונדון שנערכה בשנת 2012, שוב זכתה בשתי מדליות זהב בקפיצה מפלטפורמה קשיחה מ-10 מטר ובקפיצה סינכרונית מפלטפורמה קשיחה מ-10 מטר ביחד עם קופצת המים הסינית, ואנג האו . באולימפיאדת ריו דה ז'ניירו שנערכה בשנת 2016, זכתה במדליית זהב בקפיצה סינכרונית מפלטפורמה קשיחה מ-10 מטר ביחד עם קופצת המים הסינית, ליו חווישיה .

בשנת 2016, בגיל 23, נאלצה לפרוש מספורט תחרותי עקב פציעה בצוואר.

## ראו גם
* סין במשחקים האולימפיים

## קישורים חיצוניים

* צ'ן רואולין האתר הוועד האולימפי הסיני

## הערות שוליים

קטגוריה:אלופות אולימפיות: קפיצה למים
קטגוריה:אלופות עולם בקפיצה למים
קטגוריה:קופצות למים באולימפיאדת בייג'ינג (2008)
קטגוריה:קופצות למים באולימפיאדת לונדון (2012)
קטגוריה:קופצות למים באולימפיאדת ריו דה ז'ניירו (2016)
קטגוריה:מדליקי הלפיד האולימפי
קטגוריה:אלופות אולימפיות מסין
קטגוריה:ילידות 1992
קטגוריה:סינים שנולדו ב-1992
Love On Tour

**Love On Tour** הוא סיבוב ההופעות השני של הזמר-יוצר הבריטי הארי סטיילס. סיבוב הופעות זה נועד לקדם את האלבום השני של סטיילס, *[[Fine Line]]*. הופעת הבכורה של סיבוב ההופעות התקיימה ב-14 באוגוסט 2021, בטקומה, וושינגטון די. סי., ארצות הברית. סיבוב ההופעות מונה 167 הופעות.

## רקע
ב-14 בדצמבר 2019, האלבום *Fine Line* יצא לאור. בריאיון בתחנת הרדיו "Capital FM", סטיילס הכריז כי הוא מתכנן סיבוב הופעות עולמי ב-2020. ב-13 בנובמבר 2019, הוכרז באופן רשמי על סיבוב ההופעות. במרץ 2020, סטיילס הודיע על ביטול הופעות בעיר קרסון עקב מגפת הקורונה. לאחר מכן, סטיילס דחה את ההופעות באירופה ל-2021, וביוני, דחה גם את ההופעות באמריקה הצפונית.

## תאריכי הופעות

## קישורים חיצוניים

## הערות שוליים

קטגוריה:סיבובי הופעות מ-2021
קטגוריה:סיבובי הופעות בצרפת
קטגוריה:סיבובי הופעות שנדחו בעקבות מגפת הקורונה
קטגוריה:סיבובי הופעות של הארי סטיילס